**3. A feladat Luxemburgi Zsigmond külpolitikájával kapcsolatos.**

**Oldja meg a feladatokat a térképvázlat és ismeretei segítségével!**



*Az Oszmán Birodalom és a Magyar Királyság a XIV. század végén és a XV. században*

*(A nyilak a magyar, illetve a török seregek mozgását mutatják.)*

1. **Karikázza be a következő három forrásrészlet közül annak a sorszámát, amelyik a nikápolyi csatáról szól!** (0,5 pont)

1. „Utat-módot keresett [a magyar hadvezér] tehát, miként távolítsa el a nevezett

folyók határáról az ellenséges hajókat, hogy fegyveres segítséget vihessen a [magyar

vég]várba. Végül hajókat szedett össze, megrakta keresztes népségből való

fegyveresekkel, leküldte a Duna folyón az ellenséges hajókkal szembe. […]

A küzdelem keményen folyt […]. Végre hosszú, fáradságos harc után győztek a

magyarok […].” *(Thuróczy János krónikája, 1488)*

2. „[A] király, látva, hogy az ellenséges lovasság fut, […] megrohanta a császár

[a szultán] táborát, teljesen meg akarta semmisíteni. A gyalogosok sűrű csapatai közé

ért, azoknak a nagy sokasága rárohant, elnyomta őt csapataival együtt: elesett. És ez

nem remélt győzelemhez juttatta […] az ellenséget.” *(Thuróczy János krónikája, 1488)*

3. „A frankokat [franciákat] féktelen harcvágy fogta el, és […] kirohantak a táborból,

és előreszáguldva rárohantak a szemben álló csapatokra, szokásuk szerint lóról

leszállva, gyalogosan harcolva. […] [A magyarok] nem ismerték harcmodorukat, és

azt hitték, hogy az ellenség teljesen elpusztította őket. Egyszerre felbomlott a rend […]

Óriási öldöklés vette kezdetét. És ha a király egy hajón nem lel menedéket, akkor […]

az ellenség fegyveres ereje zúzta volna össze.” *(Thuróczy János krónikája, 1488)*

**b) Hogyan próbálta meg Zsigmond megszervezni az ország védelmét a nikápolyi csata után? Írjon le röviden két olyan intézkedést, amelyekre utal a térképvázlat!** (Elemenként

1 pont.)

…………………………………………………………………………………………………

…………………………………………………………………………………………………

**c) Nevezze meg a térképvázlaton A) betűjellel jelölt végvárat!** (1 pont)

………………………………………………..

**d) Karikázza be annak az állításnak a sorszámát, amelyik nem igaz Zsigmond**

**uralkodásának időszakára!** (0,5 pont)

1. Az Oszmán Birodalom seregei elfoglalták Bizáncot, majd kísérletet tettek Magyarország legyőzésére.

2. A portyázó török seregek veszélyeztették Magyarország déli területeit.

3. Az Oszmán Birodalom egy vereséget követően meggyengült, ezért évtizedekig nem intézett támadást Magyarország ellen.

**Megoldás**

3. Luxemburgi Zsigmond (Összesen 4 pont.)

a) 3. (0,5 pont)

b) Kiépítette a déli végvárrendszert.; Ütközőállamokat hozott létre.; Törvényt fogadtatott el a

telekkatonaság létrehozásáról. (A pontosvesszővel elválasztott válaszok közül bármelyik kettő,

bármilyen sorrendben elfogadható. A helyes válaszok más megfogalmazásban is elfogadhatók.)

(Elemenként 1 pont.)

c) Nándorfehérvár (Elfogadható még: Zimony.) (1 pont)

d) 1. (0,5 pont)